Cerak
<s>Cerak je naselje u Beogradu na opštini Čukarica u Beogradu, Srbija.</s>

<s>Ime</s>

<s>Ime je opis prethodnog stanja tog kraja, tj. cerove šume koja se prostirala na južnim obalama Save.</s>

<s>Karakteristike 
Naselje Cerak se nalazi iznad Ibarske magistrale i jugozapadnog oboda Košutnjaka, i nastavak je nekadašnjeg sela Žarkova.</s><s>Na južnoj strani je omeđeno kasnijom izgradeom naselja Cerak Binogradi, Cerak 2, i najnovijim proširenjima Filmskog Grada.</s><s>Naselje je udaljeno nekoliko autobuskih stanica od velikog komercijalnog centra Banovo Brdo, i reke Save/Savskog jezera i Ade Ciganlije.</s>

<s>Glavna osovina i saobraćajnica je Jablanička ulica, od koje se odvajaju manje, pretežno stambene ulice, od kojih su neke slepe ili se završavaju na parkinzima i prilazima Ceraku Vinogradi.</s><s>Naselje izgrađeno na hrbatu-padini od Košutnjaka do Ibarske magistrale.</s><s>Naselje je planski izgrađeno, sa veoma malo preostalih individualnih kuća starog Žarkova.</s><s>Stambene jedinice su mešanog tipa, sa jasno vidljivim različiti periodima planske izgradnje: najstariji delovi naselja su izgrađeni ranih 1970ih, u obliku kuća za individualno ili stanovanje više porodica i to većinom kuća u nizu ili delimično razdvojenih, niskih sa dva do tri sprata.</s><s>Sredinom i krajem 1980ih su izgrađene višespratnice sa po pet i šest spratova.</s><s>Krajem 90ih i početkom 2000ih pored Ibarske magistrale i Ace Joksimovića su izgrađene najnovije višespratnice.</s>

<s>Cerak, je, kao i Cerak Vinogradi veoma zeleno naselje: niska gustina, dvorišta i zeleni pojasevi oko svih ulica su intenzivno zasađeni karakterističnim živim ogradama i sada već odraslim drvećem.</s><s>Kombinovano sa dobrom saobraćjnom mrežom, blizinom škola, Košutnjaka i Ade, Cerak je veoma popularno naselje za porodično stanovanje.</s><s>Kao najstariji deo kompleksa Cerak (Cerak, Cerak Vinogradi, Cerak 2) pošta naselja i prvo obdanište se nalaze u okviru naselja.</s><s>Najbliža osnovna škola je Ujedinjene nacije, u ulici Borova na Ceraku Vinogradi.</s><s>Najzapadniji deo naselja, ulice Bitoljska, Mojkovačka, Petefijeva, Partizanske Vode itd, se često naziva Starim Cerakom.</s>

<s>Glavna linija gradskog prevoza koja povezuje naselje je linija 52, dok su delovi naselja blizu linijama 51, 37, 56, 57, 89, 531, 532, 533, 534.</s>

<s>Cerak 2 
Naselje jugoistočno od Ceraka, izgrađeno izmeđz 1985 i 1988 se zvanično zove Cerak 2, i sastoji se od dve "ulice", Vinogradski i Cerski Venac, ali je samo naselje stilski deo celine Cerak Vinogradi.</s>

<s>Beogradska naselja
Opština Čukarica</s>

